նշանակութիւն. այն ստեղծում է հակավիրուսային (հակավարակային-Խմբ.) եւ հակաբակտերիալ առողջ միջավայր: Թլփատման աջակիցները նշում են, որ այն նպատակայարմար է առողջութեան եւ հիգիէնայի (մաքրութեան-Խմբ.) տեսանկիւնից, քանզի իբր՝ թլիփի ներքոյ սմեգմա կոչուող արտադրուկը կարող է քաղցկեղածին լինել եւ ոչ հիգիէնիկ: Սակայն այս վարկածն էլ անտրամաբանական է, քանզի առողջ ֆունկցիոնալ օրգանի հեռացումը հիւանդութիւն կանխարգելելու նպատակով ինքնին անմտութիւն է: Իսկ մաքրութեան առումով՝ պէտք է ընդամէնը հետեւել անհատական հիգիէնայի պարզ կանոններին: Թլփատման վնասների եւ դրա արդիւնքում հաւանական բարդութիւններին անդրադարձել են համաշխարհային բազմաթիւ բժշկական խոշոր եւ հեղինակաւոր կազմակերպութիւններ ու միութիւններ, ինչպէս՝ Ամերիկեան մանկաբուժական ակադեմիան, Ամերիկեան բժշկական ասոցիացիան, գանադական ու աւստրալիական համանուն կազմակերպութիւններ: Այս հաստատութիւնները թլփատումը չեն դասում հիւանդութիւնների կանխարգելման շարքին: Բրիտանական բժշկական ասոցիացիան իր հերթին յայտարարել է, որ «ծնողների նախասիրութիւնը բաւարար չէ երեխաներին վիրաբուժական գործողութեան ենթարկելու»: